Vytauto Didžiojo ordino Didysis kryžius

Vytauto Didžiojo ordino Didysis kryžius – trečias pagal reikšmę aukščiausias Lietuvos valstybės apdovanojimas, Lietuvos Respublikos Prezidento dekretu skiriamas Lietuvos ir užsienio valstybių piliečiams pagerbti ir pažymėti už ypatingus nuopelnus Lietuvos valstybei.

 Istorija 
Vytauto Didžiojo ordinas įsteigtas 1930 m., minint Vytauto Didžiojo mirties 500-ąsias metines. Prieškarinio ordino ženklo autorius – dailininkas Jonas Burba. Analogiški ir šiandieniniai ordino ženklai. Vytauto Didžiojo ordino ženklus gamina Lietuvos monetų kalykla. Kaspinus audžia Danijos firma „Morch and Sons“ Kopenhagoje.

 Aprašas 
Ordiną sudaro:
 1) kryžius – aukso, padengtas baltu emaliu, 50 mm dydžio. Priekinėje pusėje raudoname skyde – stilizuotas raitelis. Virš skydo – kunigaikščių didžioji karūna. Kitoje pusėje – toks pat skydas su stilizuota V raide viduryje. Kryžiaus skersinio galuose – Vytauto Didžiojo valdymo metai „1392–1430“. Virš kryžiaus – karališka aukso karūna su trimis krištolo akmenimis.
 2) žvaigždė – sidabro, devynių spindulių, 85 mm skersmens. Jos viduryje, ant raudono emalio – sumažintas Vytauto Didžiojo ordino kryžius su aukso karūna viršuje.
 3) juosta – balto muaro, 100 mm pločio (moterims – 65 mm pločio), su dviem oranžinėmis juostelėmis kraštuose.
 Ordino pakaitas – 32 mm ilgio ir 10 mm pločio juostelė su rozete iš ordino kaspinėlio ant aukso galiono.
 Miniatiūra – sumažintas (20 mm aukščio) apdovanojimo ženklas, segamos prie ordino kaspinėlio.
 Rozetė – 8 mm skersmens, ant aukso galiono.

100 mm arba 65 mm pločio ordino juosta nešiojama perrišta per dešinįjį petį taip, kad prie jos pritvirtintas ordino kryžius kabotų ties kairiuoju šonu, o ordino žvaigždė segama kairėje krūtinės pusėje.

 Ordino laipsniai 
Vytauto Didžiojo ordino Didysis kryžius yra Vytauto Didžiojo ordino su aukso grandine 1-asis laipsnis. Kiti laipsniai:
 Vytauto Didžiojo ordino Komandoro didysis kryžius (2 laipsnis)
 Vytauto Didžiojo ordino Komandoro kryžius (3 laipsnis)
 Vytauto Didžiojo ordino Karininko kryžius (4 laipsnis)
 Vytauto Didžiojo ordino Riterio kryžius (5 laipsnis)

Ordinais apdovanojama nuosekliai – pradedant nuo žemiausio laipsnio: Riterio, Karininko, Komandoro, Komandoro didžiuoju ir Didžiuoju kryžiais. Antrą kartą to paties laipsnio ordinu neapdovanojama. Teisę Respublikos Prezidentui teikti kandidatus apdovanoti ordinu turi Vyriausybė, Seimo Pirmininkas ir jo pavaduotojai, Ministras Pirmininkas, Vyriausybės nariai. Teikimai ordinų kancleriui pristatomi ne vėliau kaip prieš du mėnesius iki apdovanojimo dienos – Vasario 16-osios arba Liepos 6-osios. Juose pateikiama kiekvieno kandidato biografija, nuopelnų aprašymas, duomenys apie ankstesnius valstybės apdovanojimus, nurodymas, kokiam apdovanojimui pristatoma, taip pat asmens tapatybę patvirtinančio dokumento kopija. Už valstybės apdovanojimui teikiamų asmenų duomenų tikrumą atsako juos teikiančios organizacijos, institucijos ir pareigūnai. Teikimai apdovanoti valstybės ordinais, medaliais ir kitais pasižymėjimo ženklais svarstomi Apdovanojimų taryboje. Jos išvados pateikiamos Respublikos Prezidentui, tačiau Respublikos Prezidentas gali apdovanoti ir Apdovanojimų tarybai nesvarsčius. Ordiną iškilmingai įteikia Respublikos Prezidentas arba jo įgaliotas asmuo.

 Ordino kavalieriai 
Vardas, pavardėValstybėDekreto dataNr.Martis Ahtisaaris (Martti Ahtisaari) Suomija1996.01.15811Stefanas Avgulas (Stefanos Avgouleas) Graikija1999.07.01507Princas Albertas II Monakas2012.10.15-Audrys Juozas Bačkis Lietuva2003.02.032042Princas Andrew Bertie Maltos Ordinas1999.05.17441Algirdas Mykolas Brazauskas Lietuva1998.02.262Džordžas Bušas (George W. Bush)JAV2002.11.201978Rafaelis Kaldera Venesuela1996.03.07870Žakas Širakas (Jacques Chirac)Prancūzija1997.07.041347Visentė Foksas Kesada (Vicente Fox Quesada)Meksika2002.01.141641Arpadis Gioncas (Árpád Göncz)Vengrija1999.05.19452Olafuras Ragnaras Grimsonas (Olafur Ragnar Grimsson)Islandija1998.06.1090Tarja Halonen Suomija2002.03.051692Vaclavas Havelas Čekija1999.09.17578Princas Henrikas Danija1996.10.041066Jonas Ilieskus (Ion Iliescu)Rumunija2001.11.231581Česlovas Juršėnas Lietuva2004.03.30415Islamas Karimovas Uzbekistanas2002.09.241911Karalius Karolis XVI Gustavas Švedija1995.11.21770Robertas Kočarianas Armėnija2002.06.241818Leonidas Kučma Ukraina1996.09.201047Aleksandras Kvasnievskis (Aleksander Kwaśniewski) Lenkija1996.03.04860Vytautas Landsbergis Lietuva1998.03.098Justinas Marcinkevičius Lietuva2003.02.032042Karalienė Margareta II Danija1996.10.041066Karlosas Saulis Menemas Argentina1996.03.07868Lenartas Meris (Lennart-Georg Meri) Estija1997.08.191374Nursultanas Nazarbajevas Kazachstanas2000.05.05864Karalienė PaolaBelgija2006.03.20-Karalienė Sonja Norvegija1998.09.03163Karalius Haroldas V Norvegija1998.09.03163Ingrid Rüütel Estija2004.09.3077Žorže Sampajo (Jorge Sampaio)Portugalija2003.05.1380Chulijus Marija Sanginetis (Julio Maria Sanguinetti)Urugvajus1996.03.07869Oskaras Luidžis Skalfaras (Oscar Luigi Scalfaro) Italija1997.05.191297Karalienė Silvija Švedija1995.11.21770Vincentas Sladkevičius Lietuva1998.08.21151Konstantinas Stefanopulas (Constantinos Stephanopoulos) Graikija1997.02.211216Japas de Hopas Šeferis (Jakob Gijsbert „Jaap” de Hoop Scheffer) Nyderlandai2009.06.261K-1907Guntis Ulmanis Latvija1996.05.02926Vaira Vikė-Freiberga (Vaira Vīķe-Freiberga) Latvija2001.03.131240